Look What You Made Me Do

"Look What You Made Me Do" (בעברית: "תִּרְאוּ מָה גְּרַמְתֶּם לִי לַעֲשׂוֹת") הוא שיר של הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation.<ref></ref><ref></ref><ref></ref> השיר יצא לאור ב-24 באוגוסט 2017, על ידי חברת התקליטים ביג משין רקורדס, כסינגל הראשון מהאלבום. השיר נכתב והופק על ידי סוויפט וג'ק אנטונוף, אך גם פרד וריצ'רד פרברס ורוב מנזולי קיבלו קרדיט בשיר בגלל דגימה מהשיר "I'm Too Sexy" של רייט סייד פרד. מבחינה מוזיקלית, השיר הוא שיר דאנס-פופ, אלקטרופופ ואלקטרו-קלאש ומבחינה לירית, הוא מתייחס לתקיפה של התקשורת והקהל כלפיה באותה התקופה. השיר זכה להצלחה רבה וספג תשומת לב תקשורתית גדולה.

השיר הגיע למקום הראשון בארצות הברית ונהיה לשיר החמישי של הזמרת לעשות זאת, שם שהה במשך שלושה שבועות. בנוסף לכך, הוא שבר את שיא ההשמעות בספוטיפיי ביממה הראשונה ליציאת שיר כלשהו. בין היתר, הוא הגיע לראש מצעד השירים הדיגיטליים האמריקאי ולמצעד שירי הסטרימינג כשהוא מוכר 353 אלף עותקים דיגיטליים וצובר 84.8 מיליון השמעות בפלטפורמות הסטרימינג בארצות הברית. בהמשך, הוא הגיע למקום הראשון במספר רב נוסף של מדינות בעולם כמו קנדה, אוסטרליה וניו זילנד. השיר ספג ביקורות חיוביות מטעם מבקרי המוזיקה, על הכיוון החדש שלה אך חלקם גם התאכזבו ממנו ומתחו על כך ביקורת מעורבת.

הווידאו קליפ של השיר בוים על ידי ג'וזף קאהן והוא נחשף לראשונה בטקס פרסי הווידאו קליפים של MTV לשנת 2017, שלושה ימים אחרי יציאת השיר. הקליפ לשיר הועלה לאחר מכן ליוטיוב וגרף 43.2 מיליון צפיות ביממה הראשונה ליציאתו ובכך שברה הזמרת את השיא של הקליפ שגרף הכי הרבה צפיות ביממה הראשונה ליציאתו, תוך ששברה גם את השיא לנשים ואת השיא של קליפים שהועלו במסגרת חברת Vevo. הקליפ ספג שבחים ביקורתיים ודורג על ידי בילבורד ורולינג סטון כאחד מהקליפים הטובים ביותר של אותה השנה. נכון ליולי 2018, השיר הגיע למעמד של ארבע פלטינות בארצות הברית. מעבר לכך, הוא קיבל מעמדות של פלטינה או יותר במדינות רבות נוספות ברחבי העולם, בהן: בלגיה, ברזיל ובממלכה המאוחדת.

== קידום והוצאה ==
ב-18 באוגוסט 2017 מחקה סוויפט את כל התוכן מהרשתות החברתיות שלה ומאתר האינטרנט שלה, מה שגרם לאנשים רבים לחשוב כי מוזיקה חדשה הולכת להגיע ממנה.<ref></ref> לאחר מכן, היא החלה לפרסם תמונות של נחשים וניצוצות וב-23 באוגוסט, חשפה כי היא הולכת לחשוף את השיר ביום שלמחרת, תוך שחשפה את שם האלבום ממנו לקוח השיר.<ref></ref> ב-24 באוגוסט הוציאה את השיר לכל פלטפורמות הסטרימינג ושברה שיא כאשר השיר גרף כ-8 מיליון השמעות ביממה הראשונה ליציאתו בספוטיפיי ובכך שברה את השיא של השיר שגרף הכי הרבה השמעות בפלטפורמה ביממה הראשונה ליציאתו וגם של השיר שגרף הכי הרבה השמעות ביום בודד.<ref name=":1" /> יום למחרת, השיר הופץ דרך אייטונס ונשלח לרדיו להיטים עכשוויים באיטליה.<ref></ref> לאחר מכן, הוא נשלח לרדיו להיטים עכשוויים בבריטניה,<ref></ref> ושלושה ימים לאחר מכן גם לרדיו להיטים עכשוויים בארצות הברית.<ref></ref> גרסה פיזית של השיר הופצה ב-27 באוקטובר באותה השנה.<ref></ref>

ב-25 באוגוסט הוציאה סוויפט קליפ מילים לשיר, שנוצר בהשראת הסרט "ורטיגו".<ref name=":7"></ref> גם קליפ זה הופק על ידי ג'וזף קאהן ובוים על ידי או-די-די.<ref></ref> הוא גרף 19 מיליון צפיות ביממה הראשונה ליציאתו ובכך שבר שיא שהפך לקליפ המילים שגרף הכי הרבה צפיות ביממה הראשונה ליציאתו, תוך שהפך לאחד מהקליפים שגרפו הכי הרבה צפיות ביממה הראשונה ליציאתם.<ref></ref> נכון לאוקטובר 2019, הוא צבר למעלה 120 מיליון צפיות.

השיר נחשב לקאמבק של סוויפט לאחר שלקחה הפסקה מעולם המוזיקה לאור הביקורת הציבורית והתקשורתית השלילית שהופנתה כלפיה.<ref></ref><ref></ref> בעיני רבים, הוא נחשב לאחד מהקאמבקים הגדולים ביותר בתולדות המוזיקה, לאור הרעש שהשיר והקליפ עוררו ולאור השיאים ששברה.<ref></ref><ref name=":2"></ref> במהלך החזרה, הרבתה סוויפט להשתמש במוטיב של נחשים.<ref></ref>

== הרכב ומילים ==

השיר נכתב והופק על ידי סוויפט וג'ק אנטונוף ואורכו 3 דקות ו-31 שניות.<ref name=":1"></ref><ref></ref> מבחינה מוזיקלית, הוא שיר דאנס-פופ,<ref></ref> אלקטרופופ ואלקטרו-קלאש,<ref name=":7" /> אם כי מבקרי מוזיקה גם ציינו שהוא מכיל מוזיקת פופ.<ref></ref> מבחינה לירית, הוא עוסק בשונאיה של סוויפט ובאמצעותו היא מאשימה אותם בכך שהיא נאלצה להשתנות בגללם. בשיר ישנה שורה בה נאמר: "יש לי רשימת שמות ושלכם מסומן באדום", שורה זו מאזכרת את דמותה של אריה סטארק מ"משחקי הכס", כאשר בסדרה היא ערכה רשימה של אנשים שהיא רוצה להרוג.<ref></ref> לקראת הפזמון האחרון היא מבשרת על כך ש"טיילור הישנה מתה" ובכך למעשה היא מכריזה על התדמית החדשה שלה לאור האירועים שעברה בתקופות שקדמו ליציאת השיר עצמו (בין היתר הסכסוך עם הזמרים קניה ווסט, קלווין האריס וקייטי פרי). השיר נכתב במקצב של 128 פעימות לדקה והוא מבוצע בסולם G<sub>3</sub> ועד לסולם F<sub>5</sub>.<ref></ref>

השיר דוגם את קטע מ-"I'm Too Sexy" של להקת רייט סייד פרד, ובכך למעשה גם כותביו קיבלו קרדיט על כתיבתו של "Look What You Made Do".<ref></ref><ref></ref> יוצרי השיר לא ידעו שהדגימה מיועדת לשיר של סויופט. הם קיבלו לטענתם הצעה שדגימה מהשיר תיכלל בשיר של "זמרת גדולה ועכשווית שלא הוציאה שיר מזה זמן מה" אך שמה של סוויפט לא הוזכר.<ref></ref><ref></ref> השיר למעשה מסמפל את הלחן של "I'm Too Sexy" אך אין אזכור של מילים מהשיר בשיר של סוויפט.<ref></ref>

== ביקורת ==
כלפי השיר הופנו ביקורות מעורבות.<ref></ref><ref></ref><ref></ref> חלק מהמבקרים כינו את השיר כ"קאמבק נועז" אך חלק מהם כינו אותו כ"אכזבה". מגזין רולינג סטון דירג את השיר במקום ה-175 ברשימת "כל 206 השירים של טיילור סוויפט, לפי דירוג".<ref name=":0"></ref> רנדי לואיס מדיילי טלגרף שיבח את השיר כאשר ואת עבודתם של סוויפט ואנטונוף עליו כאשר כתב: "כשהם מתעלמים מקלישאות הפקה של שירים עם מחיאות כפיים ופזמונים בנלאים שמושפעים מהשירים המובילים של השנים האחרונות, אנטונוף וסוויפט הצליחו להביא שיר עם מלודיה קצבית וחדשנית עם מרקמים מוזיקליים יצירתיים".<ref></ref> שרה קרסון מלוס אנג'לס טיימס כתבה ביקורת חיובית על התדמית החדשה של סוויפט ועל כך שהיא "מחבקת את דמות הנבל החדשה שאימצה לעצמה".<ref></ref> כריס וילמאן מווראייטי שיבח גם הוא את המעבר של סוויפט למוזיקת פופ אפלה יותר ואת המילים של השיר.<ref></ref> מארק האריס, בבלוג תרבות הפופ של מגזין ניו יורק, כינה את השיר "כהמנון פופ אומנותי לעידן טראמפ" והחמיא למילות השיר בהם סוויפט מתריסה כנגד הביקורת נגדה ולא לוקחת את האשמה או את האחריות על עצמה.<ref></ref>

מאורה ג'ונסטון מהגרדיאן כתבה ביקורת שלילית על השיר כאשר תיארה את מילות השיר "מרושלות" ושהכוונה שלהן אינה ברורה.<ref name=":7" /> לינדזי זולאד מ-The Ringer התייחסה גם למילות השיר כאל לא ברורות ו"מבלבלות את הציבור". יו מקינטי מפורבס מתח ביקורת על התדמית החדשה של סוויפט ואמר כי "השיר בכלל לא נשמע כמוה ויש בו אולי כמה נקודות אור שניתן להסתדר איתם אך לא מעבר".<ref></ref> בשנת 2019 מגזין Slant כלל את השיר ברשימת "השירים הטובים ביותר של העשור השני של המאה ה-21".<ref></ref> ב-Paste הוא דורג במקום ה-152 ברשימת "158 השירים הטובים ביותר של טיילור סוויפט, לפי דירוג".<ref name=":8" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|28
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|175
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|138
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|36
|<ref></ref>
|-
|NME
|השירים הטובים ביותר של טיילור סוויפט, לפי דירוג
|121
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|152
|<ref name=":8"></ref>
|-
|Vulture
|179 השירים הטובים ביותר של טיילור סוויפט, לפי דירוג
|179
|<ref></ref>
|-
|Glamour
|שירי טיילור סוויפט מדורגים, 10 השירים הטובים ביותר והגרועים ביותר
|1
|<ref name=":42"></ref>
|}

== הצלחה מסחרית ==
[[אד שירן, שהחזיק בשיא של השיר שמכר הכי הרבה עותקים דיגיטליים ביממה הראשונה לצאתו.]]
השיר הפך לאחד מהשירים המצליחים ביותר של הזמרת.<ref></ref> בארצות הברית הוא נכנס למקום ה-77 במצעד האמריקאי הרשמי, 3 ימים בלבד לאחר יציאתו.<ref></ref> כבר ביממה הראשונה ליציאתו הוא מכר 200 אלף עותקים דיגיטליים ובכך שבר את השיא של השיר שמכר הכי הרבה עותקים דיגיטליים ביממה הראשונה כאשר המחזיק הקודם בשיא היה אד שירן עם "Shape of You". בשבוע שלאחר מכן הוא זינק למקום הראשון והפך לשיר החמישי שלה לעשות זאת ולשיר החמישי שעשה את הקפיצה הגדולה ביותר למקום הראשון.<ref></ref> בנוסף הוא היה לשיר הראשון מזה 16 שבועות שהצליח להוריד מהפסגה את השיר "Despacito" של לואיס פונסי שהוא צובר כפול נקודות ממנו.<ref></ref>

בשבוע אחד, צבר השיר 84.8 מיליון השמעות בארצות הברית בכל פלטפורמות הסטרימינג ובכך הפך לשיר הנשי שצבר הכי הרבה השמעות במדינה בשבוע הראשון ליציאתו והשיר השני עם הכי הרבה השמעות אחרי "Harlem Shake" של באואר. בסוף השנה, הוכתר כשיר שקיבל הכי הרבה השמעות בפלטפורמות הסטרימינג במדינה באותה השנה. הוא שהה שלושה שבועות במקום הראשון במצעד הבילבורד הוט 100 ובכך הפך לשיר הנשי שהה הכי הרבה שבועות במקום הראשון במצעד באותה השנה ביחד עם "Bodak Yellow" של קארדי בי. בנוסף, הגיע למקום הראשון במצעד השירים הדיגיטליים עם מכירות של 353 אלף עותקים בשבוע אחד ובכך הפך לשיר עם הפתיחה הגדולה ביותר במצעד כשהיא שוברת את השיא של ג'סטין טימברלייק עם "" ואת השיא של אדל עם "Hello" כשיר הנשי עם הפתיחה הגדולה ביותר במצעד. הוא הפך לשיר הראשון בו יש זמרת שהגיע למקום הראשון במצעד מאז "Closer" בו השתתפה הלסי והשיר הראשון מאז "Cheap Thrills" של סיה, שאישה היא הזמרת המובילה בו והוא מגיע לפסגת המצעד. בנוסף, הוא גם היה השיר הנשי הראשון שמגיע לפסגת המצעד מאז אדל ב-2015.

בשבוע השני ליציאתו הוא נשאר במקום הראשון בבילבורד הוט 100 עם מכירות של 114 אלף עותקים נקיים ו-61.2 מיליון השמעות בפלטפורמות הסטרימינג. במצעד השירים הדיגיטליים הוא ירד למקום השני לאחר שהשיר "" היה ראשון. בכך הפכה סוויפט לאמנית הראשונה שהחזיקה בשני שירים שמכרו מעל 100,000 עותקים דיגיטליים בשבוע אחד ולאמן הראשון לעשות זאת מאז אד שירן שעשה זאת בתחילת אותה השנה. הצלחתו של "" הביאה אותו למקום הרביעי במצעד הבילבורד הוט 100, בעוד ש-"Look What You Made Me Do" נשאר במקום הראשון, ובכך הפכה סוויפט לאמנית הראשונה מאז 2014 שהכניסה שני שירים בבת אחת לחמישייה הפותחת כאשר ב-2014 היא עצמה עשתה זאת ובכך זו הייתה הפעם השנייה שהגיעה להישג זה.<ref></ref> בנוסף, הוא הגיע למקום הראשון במצעד 40 שירי המיינסטרים והפך לשמיני שלה שעשה זאת. לאחר מכן, ירד למקום השביעי במצעד.<ref></ref>

בבריטניה השיר מכר 20,000 עותקים נקיים וצבר 2.4 מיליון השמעות בתוך פחות משבוע. בסופו של דבר השיר הגיע למקום הראשון במדינה שהוא מוכר 30 אלף עותקים נקיים וצובר 5.3 מיליון השמעות ובכך הפך לשיר הראשון של הזמרת שהגיע למקום הראשון במדינה, שם נשאר במשך שבועיים.<ref></ref> נכון לאפריל 2019 השיר מכר 700 אלף עותקים במכירות משולבות בבריטניה ובכך הוא זכאי למעמד פלטינה. באירלנד השיר גם כן הגיע למקום הראשון ונהפך לשיר הראשון שלה לעשות זאת כשהוא עוקף את מיקומי השיא של "Love Story" ו-"Shake It Off" שהגיעו למקום השלישי במצעד.<ref></ref> גם באוסטרליה השיר הגיע למקום הראשון ונהיה לשיר הרביעי שלה לעשות זאת.<ref></ref> בפיליפינים השיר הגיע למקום הראשון גם כן ובכך הצליח להדיח מהפסגה את "Despacito". אך בשבוע שלאחר מכן "Despacito" הדיח את השיר מהמקום הראשון במצעד וחזר למקום הראשון לשבוע נוסף.<ref></ref>

== וידאו קליפ ==
=== הפקה והוצאה ===
[[ג'וזף קאהן, במאי הקליפ של "Look What You Made Me Do".]]
ההכנות לקליפ החלו בתחילת השנה והצילומים שלו החלו במאי.<ref name=":3"></ref><ref name=":4"></ref> הכוראוגרפיה נעשתה על ידי הרקדן והכוראוגרף טייס דיוריו, אשר עבד עם סוויפט בעבר.<ref name=":3" /> המאפר ביל קורסו שימש כמאפר הראשי של הקליפ.<ref name=":4" /> העבודה על הקליפ נמשכה למעשה עד יום הוצאתו.<ref name=":4" /> יומיים לפניי יציאתו, נחשף קטע קצר מתוכו בתוכנית האמריקאית "בוקר טוב אמריקה".<ref></ref>

הקליפ נחשף לראשונה בטקס פרסי הווידאו קליפים של MTV לשנת 2017.<ref></ref> הוא זכה להצלחה חסרת תקדים כאשר גרף 43.2 מיליון צפיות ביוטיוב ביממה הראשונה ליציאתו ובכך שבר שיא של הקליפ שגרף הכי הרבה צפיות ביממה הראשונה ליציאתו ביוטיוב,<ref></ref> כשהוא שובר את השיא של הקליפ לשיר "Gentleman" של סיי ואת השיא של אדל עם הקליפ ל-"Hello" שעד לאותה התקופה היה לקליפ הנשי עם הכי הרבה צפיות ביממה הראשונה ליציאתו והקליפ בשפה האנגלית שהחזיק בשיא זה.<ref name=":2" /><ref></ref><ref></ref><ref></ref> נכון לספטמבר 2023, צבר הקליפ 1.4 מיליארד צפיות ו-13 מיליון לייקים. בנוסף, הוא גם שבר את השיא של הקליפ הנשי שהגיע הכי מהר ל-100 מיליון צפיות כאשר עשה זאת תוך 3 וחצי ימים בלבד. בהמשך, הוא שבר את השיא של הקליפ שהגיע הכי מהר ל-200, 300 ו-400 מיליון צפיות, כאשר עשה זאת תוך 7.6, 13.3 ו-21.5 ימים, בהתאמה.<ref></ref>

בקליפ נראית סוויפט כשהיא יושבת בתוך אמבטיה מלאת יהלומים. בזמן קצר לאחר יציאת הקליפ התברר כי היהלומים היו אמתיים ושוויים עמד על 12–13 מיליון דולר,<ref name=":5" /> מה שהוביל לשים אותה בהשגחה קפדנית. היהלומים עוצבו על ידי התכשיטן נייל ליין שעיצב תכשיטים למפורסמים נוספים. בעיני רבים הקליפ נחשב לקליפ הטוב ביותר בקריירה של הזמרת. הוא דורג במקום החמישי ברשימת הקליפים הטובים ביותר של שנת 2017 על ידי מגזין רולינג סטון ודורג במקום השביעי באותה רשימה של מגזין בילבורד.<ref></ref><ref></ref> בסוף 2019 מגזין PopSugar דירג אותו כקליפ האייקוני ביותר של אותו העשור. בנוסף לכך, הוא נחשב לווידאו קליפים היקר ביותר בכל הזמנים.<ref name=":5"></ref>

=== עלילה ===
הקליפ נפתח בסצנה בה רואים את טיילור יוצאת מהקבר כזומבית. לאחר מכן הסצנה מתחלפת ורואים את סוויפט בתוך אמבטיה מלאת יהלומים. בסצנה שלפני הפזמון רואים אותה כשהיא יושבת על כס מלכות ומוקפת בנחשים שמשרתים אותה ומוזגים לה תה לתוך ספל שהיא אוחזת בידה. בפזמון, היא נראית כשהיא עוברת תאונת דרכים תוך כדי שצלמי פפראצי מצלמים אותה בלהט. בסצנות הבאות, נראית הזמרת כשהיא רוקדת לצד אופנועים עם רקדניות נוספות, מתנדנדת בנדנדה בתוך כלוב עשוי זהב ושודדת בנק, כשבידה מחבט בייסבול. בסצנה שלפני הפזמון השני, היא נראית כמנהלת מעבדה של שיבוטי נשים. בפזמון השני נראית הזמרת שהיא מתפרצת לחזר תוך כדי שגברים עם נעלי עקב הולכים אחריה ורוקדים סביבה ובמקביל נראית סצנה נוספת בה היא מנסרת כנף של מטוס. בבית שלפני הפזמון האחרון, היא נראית כשהיא עומדת בראש הר כאשר כפילות שלה שלבושות בכל מיני תלבושות עבר שלה מנסות לטפס לראש ההר אך נופלות ממנו. במקביל, מוצגת סצנה נוספת בה היא שרה לתוך שפורפת טלפון. בסצנה האחרונה, היא מרססת על מטוס את שם האלבום ממנו לקוח השיר (Reputation) ולמטה נראות כל הדמויות מסצנת ההר, כשהן מדברות ביניהן.<ref></ref><ref></ref>

=== ניתוח ===
בתחילת הקליפ נראית סוויפט שהיא יוצאת מקבר עליו רשום את השם "נילס סויברג". לטענת סוויפט השם הזה הוא השם הבדוי בו השתמשה בשביל לכתוב את השיר "This Is What You Came For" של קלווין האריס אך לטענת האריס סוויפט שיקרה והיא לא לקחה חלק בכתיבה של השיר מה שגרם למתקפה ברשת כלפי סוויפט.<ref name=":9"></ref> הקבר ממנו היא יוצאת מסמל את הניסיון של התקשורת והשונאים שלה לקבור את הקריירה שלה אך כנגד כל הסיכויים היא הצליחה לשרוד את המתקפה נגדה. בנוסף הקליפ הוא גם מעין המשך לקליפ לשיר "Out of the Woods" בו נראתה סוויפט חופרת קבר.<ref name=":10"></ref> באותו הקליפ היא גם לבושה באותה שמלה שלבשה בנשף המט גאלה של 2014.<ref name=":10" />

לאחר מכן נראית סצנה נוספת בה סוויפט שוכבת באמבטיה מלאת יהלומים כאזכור למשפט התקיפה המינית בו סוויפט זכתה בדולר. במשפט זה סוויפט טענה כי שדרן הרדיו דייוויד מיולר תפס בישבנה בניגוד לרצונה.<ref name=":9" /> אם כי יש כאלו שאומרים שסצנה זו מתייחסת לשוד של קים קרדשיאן שהתרחש ב-2016 ובו קבוצה של שודדים התפרצו לחדר מלון בו היא שהתה בפריז ושדדו ממנה תכשיטים תוך כדי שהם סגרו אותה בחדר האמבטיה על מנת שלא ישמעו את הבכי והצעקות שלה.<ref></ref> כזכור סוויפט הסתכסכה בשנית עם קניה וסט לו הייתה נשואה קים, כאשר ווסט כינה את סוויפט "כלבה" בשירו "Famous". סוויפט טענה כי היא לא נתנה לווסט אישור להשתמש במילה כפי שטען מה שגרם לקים להתערב בריב גם ולהעלות לחשבון האינסטגרם שלה סרטון שמפריך כביכול את הטענה של סוויפט מה שגרם לסכסוך מתוקשר בין השלושה. בנוסף יש כאלה שחשבו שהמשמעות של היהלומים הוא אזכור לתקופה בה סוויפט החליטה לפרסם את המוזיקה שלה בשירותי הסטרימינג למרות ההתנגדות שלה לכך במשך שנים וכתוצאה מכך אנשים כינו אותה כחמדנית ואף היו שמועות שהיא רצתה לפתוח שירות סטרימינג משלה. בקליפ ישנה סצנה של שוד בנק שככל הנראה מתייחסת גם לאירוע השוד במלון.<ref></ref><ref></ref>
סצנת אמבטיית היהלומים מ-"Look What You Made Me Do", שעלתה למעלה מ-12 מיליון דולר בסך הכול.<ref name=":5" />
בסצנה שלאחר מכן נראית סוויפט שהיא יושבת על כס מלכות כאשר מקיפים אותה נחשים. כאשר סוויפט הסתכסכה עם קים וקניה קים כינתה אותה "נחש" וביום הנחש הבינלאומי מעריצים רבים של קים וקניה הציפו את חשבון האינסטגרם של סוויפט בסמליל של נחש ובכך למעשה הנחשים מתייחסים לפרשיה הזו.<ref name=":9" /> בנוסף על הכיסא היה חרוט המשפט "הגם אתה, ברוטוס?", כהתייחסות לסיפור של יוליוס קיסר. אם כי הישיבה על כס המלוכה היא גם עקיצה כלפי השונאים שלה שחשבו שיצליחו להרוס לה את הקריירה אך בכל זאת היא עדיין נמצאת בשיא הצלחתה.<ref></ref> בסצנה נוספת, נראית סוויפט שהיא מתנדנדת על נדנדה בתוך כלוב העשוי מזהב, ככל הנראה סממן לכך שכלפי חוץ חייה של סוויפט נראים נוצצים, אך מבפנים היא מרגישה כלואה ובודדה לאור המתקפה התקשורתית נגדה שגרמה לה להיעלם ברשתות החברתיות. אזכור על נדנדה הופיע גם בשיר "Call It What You Want" בו סוויפט מדברת על מערכת היחסים הנוכחית שלה ועל כך שהיוותה לה קרן אור בתוך אותה תקופה קשה.<ref name=":11"></ref>

בסצנה הבאה, נראית סוויפט כשהיא מתנגשת בעמוד עם מכוניתה, תוך שהיא מחזיקה פסלון גראמי ביד ומוקפת בצלמי פפראצי. הרבה אנשים שייכו את פסלון הגראמי לזמרת קייטי פרי. כזכור, השתיים הסתכסכו כמה שנים קודם לכן לאחר שסוויפט טענה שפרי לקחה ביודעין מספר רקדניות של פרי, על מנת שירקדו עבורה. משום שפרי אף פעם לא זכתה בפרס גראמי וסוויפט לעומת זאת זכתה הרבה פעמים, החשיבו את הסצנה עם הפסלון כלעג כלפי פרי על כך שלא זכתה בפרס מעולם.<ref></ref> עם זאת, מבקרים טענו שמטרת הפסלון היא להראות שלמרות מה שכל השונאים שלה אומרים עליה היא עדיין מוערכת שכן, הגראמי נחשב לפרס המוערך ביותר בתעשיית המוזיקה וסוויפט זכתה ב-10 פרסי גראמי ב-10 שנים בלבד. המשמעות של תאונת הדרכים התקשרה גם כן לפרי, מכיוון שהסצנה הזו הזכירה לרבים סצנה מתוך הקליפ לשיר "Unconditionally", וזאת בנוסף לכך שהמכונית הייתה דומה למכונית שהופיעה בקליפ לשיר "Waking Up in Vegas". אם כי יש כאלו שאמרו כי התאונה למעשה היא אזכור לתאונת דרכים אותה עברה קריס ג'נר אמה של קים ושצלמי הפפראצי הם אזכור למשפחת קרדשיאן עצמה, על כך שכל הדרמות בחייהם מתוקשרות ומתועדות לצורך משיכת תשומת לב. בנוסף יש כאלה שחשבו שהמטרה בעצם הייתה להראות שהשונאים של סוויפט תמיד יחכו לרגע שהיא תיפול כמו שצלמי הפפראצי חיכו כביכול לרגע בו תעשה תאונה.<ref name=":12"></ref>

סצנה נוספת מראה את סוויפט כמפקדת על צבא של נשים רובוטיות רזות ובהירות עור בשם "Squad U". בעיני רבים המשמעות של סצנה זו הייתה בעקבות הביקורות על כך שקבוצת החברים שלה (שכונתה בכינוי "Squad") כללה נשים בהירות עור בעלות מבנה גוף רזה במיוחד.<ref name=":9" /> בסצנה הבאה, נראית סוויפט שהיא נכנסת לתוך חדר ובו קבוצה של גברים עוזבת את כל עיסוקיהם ורודפת אחריה כאשר הם לבושים בחולצות עליהם רשום באנגלית "אני אוהב את טיילור סוויפט". סצנה זו לועגת להאשמות של אנשים על כך שאילצה את בן זוגה לשעבר טום הידלסטון ללבוש גופייה עם כיתוב זה. בסצנה שלפני הפזמון האחרון נראית סוויפט שהיא עומדת על ראש של הר ובתחתית ההר ישנן בנות בתלבושות בתלבושות שלבשה בעבר בקליפים והופעות (מלבד התלבושת של הקליפ לשיר "You Belong with Me" בו סוויפט לובשת את אותה חולצה רק שעליה רשומים שמות בני הזוג שלה לשעבר שהם מקושקשים). טיילור החדשה שעומדת בראש ההר משליכה למטה את ה"טיילור הישנות" כביכול, במטרה להראות לכולם שהיא משנה את התדמית שלה כפי שהיא אומרת בשיר. גם המראה שלה בסצנה זו אפל וקודר יותר כחלק מהתדמית החדשה שלה. בנוסף מספר הבנות בסצנה היה 15 כמספר השירים באלבום שממנו לקוח השיר.<ref name=":12" /> בסצנה האחרונה בקליפ, כל ה"טיילור הישנות" עומדות ומדברות אחת עם השנייה על כל ההשמצות שהשמיצו אותה במהלך הקריירה שלה. בין היתר, הן מתייחסות לטענה כי סוויפט מזייפת את התגובות המופתעות שלה שהיא זוכה בפרס כלשהו, שהתדמית החביבה שלה היא למעשה כיסוי לתדמית רעה ומניפולטיבית, שהיא כל הזמן מוציאה את עצמה כקורבן במקום לקחת אחריות על ההתנהגות שלה ועל הסכסוך שלה עם קים וקניה. אחת הדמויות בסצנה אומרת את המשפט: "הייתי רוצה להדיר את הנרטיב הזה", אותו המשפט שאמר וסט, בעת שהתפרץ לנאום הזכייה של סוויפט בטקס פרסי ה-VMA לשנת 2009.<ref></ref> בנוסף, אותה הדמות גם לובשת את אותה חולצה שלבשה באותו הערב.<ref></ref>

== הופעה ==
על מנת לקדם את השיר הופיעה איתו סוויפט בפסטיבל ג'ינגל בול של שנת 2017 ביחד עם שירים נוספים.<ref></ref> יומיים לאחר מכן הופיע עם השיר בפסטיבל של תחנת הרדיו KMVQ-FM ביחד עם שירים נוספים.<ref></ref> שבוע לאחר מכן הופיע עם השיר בשלושה אירועים מוזיקליים נוספים: פסטיבל של תחנת הרדיו WBBM-FM ושל פפסי, פסטיבל Z100 בניו יורק ובפסטיבל ג'ינגל בול שבלונדון.<ref></ref><ref></ref><ref></ref>

בנוסף לכך, בוצע השיר במהלך סיבוב ההופעות החמישי של סוויפט "Reputation Stadium Tour", שנועד לקדם את אלבומה, Reputation.<ref></ref><ref></ref>

== שימוש במדיה ==
כשעה לאחר יציאת השיר רשת ABC השתמשה בשיר על מנת לפרסם את יום שונדה ריימס; יום בו משודרות מספר סדרות אותם ריימס הפיקה או יצרה.<ref></ref> בהמשך רשת ESPN השתמשה בשיר בשביל לפרסם את משחק הפתיחה בין אלבמה לפלורידה בעונת משחקי הכדורגל של Saturday Night Football.<ref></ref> בנוסף נעשה גם שימוש בשיר באחד מהפרקים של הסדרה "סאות' פארק" ובשנת 2019 נעשה בו שוב שימוש לטריילר של הסרט "תעלומת רצח".<ref></ref>

== גרסאות כיסוי ==
לשיר נעשתה גרסת כיסוי על ידי להקת ג'ק לאופרדס & דולפין קלאב. תחילה, השיר הושמע באחד מהפרקים בעונה השלישית של הסדרה "להרוג את איב", אך לאחר מכן גרסתו המלאה הופצה גם לפלטפורמות הדיגיטליות.<ref></ref><ref></ref><ref></ref> לפני יציאת השיר לא היה איזשהו תיעוד לקיומה של הלהקה מה שגרם להרבה אנשים לשער כי גרסת הכיסוי למעשה יצאה בעקבות הסכסוך של סוויפט עם סקוטר בראון.<ref name=":6"></ref> חברת התקליטים הקודמת של סוויפט מכרה את הזכויות על המוזיקה שלה לבראון מה שגרם לסכסוך בין בראון לסוויפט.<ref name=":6" /> בעקבות כך מעריצים שיערו כי גרסת הכיסוי היא למעשה דרך של סוויפט לעקוף את הזכויות של בראון על השיר כפי שעשתה כאשר הכריזה ב-2020 כי תקליט את כל האלבומים שלה מחדש.<ref name=":6" />

== פרסים ומועמדויות ==
{| class="wikitable"
|-
! שנה
! שם הטקס/ארגון
! פרס
! תוצאה
! מקור
|-
! rowspan="3" |2017
| פרסי המוזיקה של MTV אירופה
| קליפ השנה
| 
| style="text-align:center;" |<ref></ref>
|-
| פרס המוזיקה של NRJ
| קליפ השנה
| 
| style="text-align:center;" |<ref></ref>
|-
| פרסי BreakTudo
| קליפ השנה
| 
| style="text-align:center;" |<ref></ref>
|-
! rowspan="18" |2018
| פרסי המילניום של MTV ברזיל
| הלהיט הבינלאומי של השנה
| 
| rowspan="1" style="text-align:center;" |<ref></ref>
|-
| פרסי ה-NME
| קליפ השנה
| 
| style="text-align:center;" |<ref></ref>
|-
| rowspan=2| פרסי המוזיקה של iHeartRadio
| קליפ השנה
| 
| style="text-align:center;" rowspan=2|<ref name="aniftos1"></ref>
|-
| השיר עם המילים הטובות ביותר
| 
|-
| פרסי בחירת הילדים של ניקלודיאון
| שיר השנה
| 
| style="text-align:center;"|<ref></ref>
|-
| פרסי המוזיקה של Myx
| הקליפ הבין לאומי של השנה
| 
| style="text-align:center;"|<ref></ref>
|-
| rowspan=2| פרסי המוזיקה של רדיו דיסני
| שיר השנה
| 
| style="text-align:center;" rowspan=2|<ref name="auto"></ref>
|-
| השיר הטוב ביותר לעשות לו ליפ סינק
| 
|-
| פרסי בחירת הנוער
| השיר הנשי של השנה
| 
| style="text-align:center;"|<ref></ref>
|-
|פרסי מוזיקת היטו
|השיר הטוב ביותר לאמן מערבי
| 
| align="center"|<ref></ref>
|-
| rowspan=3| פרסי הווידאו קליפים של MTV
| הבימוי האמנותי הטוב ביותר
| 
| style="text-align:center;" rowspan=3|<ref></ref>
|-
| העריכה הטובה ביותר
| 
|-
| האפקטים הוויזואלים הטובים ביותר
| 
|-
| פרסי BMI לונדון
| שיר הפופ של השנה
| 
| style="text-align:center;"|<ref></ref>
|-
| rowspan="4" |ספר השיאים של גינס
|הקליפ הנצפה ביותר ב-24 שעות
|
| rowspan="4" style="text-align:center;" |<ref></ref>
|-
|הקליפ הנצפה ביותר ב-24 שעות ב-Vevo
|
|-
|השיר המושמע ביותר בשבוע אחד (זמרת)
|
|-
|השיר המושמע ביותר בספוטיפיי ב-24 שעות הראשונות לצאתו
|
|-
! scope="row" rowspan="3"| 2019
| rowspan=2| פרסי BMI
| שיר השנה
| 
| rowspan="2" style="text-align:center;"|<ref></ref>
|-
| ההוצאה לאור של השנה
| 
|-
| פרסי TEC
| ההפקה הטובה ביותר עבור סינגל או שיר
| 
| style="text-align:center;"|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 4×
|280,000<small></small>
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה 4×
|4,000,000<small></small>
|-
!בלגיה (BEA)
|פלטינה
|40,000<small></small>
|-
!ברזיל (Pro-Música Brasil)
|יהלום
|160,000<small></small>
|-
!גרמניה (BVMI)
|זהב
|200,000<small></small>
|-
!דנמרק (IFPI Denmark)
|זהב
|45,000<small></small>
|-
!דרום קוריאה (Gaon)
|פלטינה 2×
|210,000<small></small>
|-
!הממלכה המאוחדת (BPI)
|פלטינה
|600,000<small></small>
|-
!נורווגיה (IFPI Norway)<ref></ref>
|פלטינה
|60,000<small></small>
|-
!ניו זילנד (RMNZ)
|פלטינה 3×
|90,000<small></small>
|-
!ספרד (PROMUSICAE)
|פלטינה
|40,000<small></small>
|-
!פולין (ZPAV)<ref></ref>
|פלטינה 2×
|40,000<small></small>
|-
!פורטוגל (AFP)<ref></ref>
|זהב
|5,000<small></small>
|-
!צרפת (SNEP)
|זהב
|66,666<small></small>
|-
!קנדה (Music Canada)
|פלטינה 3×
|240,000<small></small>
|-
!שוודיה (GLF)
|פלטינה 2×
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |כלל העולם
|24 באוגוסט 2017
|הזרמת מוזיקה
| rowspan="2" |ביג משין
|style="text-align:center;"|
|-
| rowspan="2" |25 באוגוסט 2017
|הורדה דיגיטלית
|style="text-align:center;"|
|-
!איטליה
| rowspan="3" |רדיו להיטים עכשוויים
|יוניברסל
|style="text-align:center;"|
|-
!הממלכה המאוחדת
|26 באוגוסט 2017
|EMI וירג'ין
|style="text-align:center;"|
|-
!ארצות הברית
|29 באוגוסט 2017
|ביג משין
|style="text-align:center;"|
|-
!גרמניה
|27 באוקטובר 2017
|תקליטור
|יוניברסל
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי ג'וזף קאהן
קטגוריה:שירי דיס
קטגוריה:שירים על המדיה
קטגוריה:שירים על נקמה
קטגוריה:שירים על סיוטים
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בברזיל
קטגוריה:סינגלים בהוצאת ביג משין רקורדס